Օրինակ, Ստավրոպոլի բժշկական ակադեմիայի հետազոտողների պնդմամբ կոֆեինն ազդում է մարդկանց՝ ժամանակի վերջին հաշվարկման վրա: Գոյություն ունի «անհատական րոպե» (ԱՐ) հասկացություն, որը մարդու կողմից մտովի մինչեվ 60-ը հաշվելու համար պահանջվող ժամանակի տեվողությունն է: Այն հանդես է գալիս որպես մարդկանց հոգեբանական վիճակի ցուցանիշ: Եթե մարդը մտովի մինչեվ 60-ը հաշվում է, օրինակ, 50 վայրկյանում, ապա նրա ներքին ժամանակն ընթանում է ավելի արագ, քան իրական ժամանակը: Դա հաճախ կապում են նյարդային պրոցեսների արագացված ընթացքի, լարվածության կամ տագնապի վիճակում գտնվելու հանգամանքի հետ: Իսկ եթե, ընդհակառակն, մարդուն պահանջվում է 60 վայրկյանից ավել, որպեսզի նա կարողանա մտովի հաշվել մինչեվ 60-ը, ապա նրա ներքին ժամանակն ընթանում է իրականից ավելի դանդաղ: Նման մարդկանց մոտ հաճախ նկատվում է աշխատունակության անկում, դանդաղաշարժություն: